**AIŠKINAMASIS RAŠTAS**

DĖL ATSTOVAVIMO MOLĖTŲ RAJONO SAVIVALDYBEI UTENOS REGIONO PLĖTROS TARYBOS VISUOTINIUOSE DALYVIŲ SUSIRINKIMUOSE

1. Parengto tarybos sprendimo projekto tikslai ir uždaviniai: Sprendimo projekto tikslas suteikti merui įgaliojimus atstovauti savivaldybei Utenos regiono plėtros tarybos visuotiniuose dalyvių susirinkimuose ir balsuoti susirinkimo kompetencijai priskirtais klausimais.
2. Siūlomos teisinio reguliavimo nuostatos: Priėmus sprendimą meras galės atstovauti Utenos regiono plėtros tarybos visuotiniuose dalyvių susirinkimuose ir balsuoti visuotiniam dalyvių susirinkimui priskirtais kompetencijos klausimais.
3. Laukiami rezultatai: Savivaldybė turės nuolatinį atstovą Utenos regiono plėtros tarybos visuotiniuose dalyvių susirinkimuose.
4. Lėšų poreikis ir jų šaltiniai: sprendimui priimti lėšų poreikio nėra.
5. Kiti sprendimui priimti reikalingi pagrindimai, skaičiavimai ar paaiškinimai: Molėtų rajono savivaldybės taryba 2020 m. gruodžio 17 d. priėmė sprendimą Nr. B1-287 „Dėl Utenos regiono plėtros tarybos steigimo“, kuriuo nusprendė kartu su Anykščių rajono savivaldybe, Ignalinos rajono savivaldybe, Utenos rajono savivaldybe, Visagino savivaldybe ir Zarasų rajono savivaldybe įsteigti Utenos regiono plėtros tarybą. Plėtros tarybos vienas iš valdymo organų yra visuotinis dalyvių susirinkimas, kurio narės yra savivaldybės. Rengiant visuotinį dalyvių susirinkimą yra būtina, kad dalyvis turėtų įgaliotą atstovą, taigi šiuo sprendimu merui suteikiami atstovavimui reikalingi įgaliojimai iki savivaldybės tarybos kadencijos pabaigos.